Neuvoston asetus (ETY) N:o 3886/89, annettu 11 päivänä joulukuuta 1989, viinien ja rypäleen puristemehun kuvausta ja esittelyä koskevista yleisistä säännöistä annetun asetuksen (ETY) N:o 2392/89 muuttamisesta



Virallinen lehti nro L 378 , 27/12/1989 s. 0012 - 0013

Suomenk. erityispainos Alue 3 Nide 31 s. 0008

Ruotsink. erityispainos Alue 3 Nide 31 s. 0008



NEUVOSTON ASETUS (ETY) N:o 3886/89, annettu 11 päivänä joulukuuta 1989, viinien ja rypäleen puristemehun kuvausta ja esittelyä koskevista yleisistä säännöistä annetun asetuksen (ETY) N:o 2392/89 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 72 artiklan 1 kohdan, ottaa huomioon komission ehdotuksen, sekä katsoo, että ottaen huomioon Euroopan yhteisöjen tuomioistuimen tuomio ilmaisun "Erzeugerabfüllung" käyttöä koskevassa asiassa 311/87(3)olisi tarkennettava asetuksen (ETY) N:o 2392/89(4) sääntöjä, jotka koskevat pöytäviinin tai tma-laatuviinin päällysmerkinnöissä pullotuksen tuotantovaiheessa osoittavaa merkintää; viinitilaryhmittymien osalta tällainen merkintä edellyttää, että tuottaja on valvonut eri tuotantovaiheita ainakin viinirypäleiden puristamisesta alkaen; olisi siten annettava kyseisen merkinnän käyttöoikeus ainoastaan sellaisille viinitilaryhmittymille, jotka ovat itse valmistaneet tällä merkinnällä kuvatut viinit tai jotka ovat pullottaneet viinin, jonka yksi ryhmittymän jäsenistä on valmistanut, ja nestemäisten ravintoaineiden pakkauksista 27 päivänä kesäkuuta 1985 annettua neuvoston direktiiviä 85/339/ETY(5) sovellettaessa esiintyvien epäselvyyksien välttämiseksi, erityisesti niiden kierrätystä ja uudelleentäyttöä koskevien säännösten osalta, asetuksen (ETY) N:o 2392/89 38 artiklassa olisi tarkennettava, etteivät mainitun direktiivin säännösten mukaisesti säiliöissä olevat merkinnät, tunnukset ja merkit kuulu viinien ja rypälemehujen päällysmerkintöihin, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2392/89 seuraavasti: 1) korvataan 2 artiklan 3 kohdan f alakohta seuraavasti: "f) merkintä niiden pullotuksesta: - joko sillä viinitilalla, jolta näihin viineihin käytetyt rypäleet on korjattu ja viiniytetty, - tai viinitilaryhmittymässä, jos tämän ryhmittymän jäseninä olevat viinitilat tai ryhmittymä itse ovat valmistaneet kyseisen viinin kyseisellä viinitilalla valmistetuista viinirypäleistä tai rypälemehuista, - tai merkityllä tuotantoalueella tai tämän alueen välittömässä läheisyydessä sijaitsevassa yrityksessä, johon viinitilat, joilta käytetyt viinirypäleet ovat peräisin, ovat liittyneet viinitilaryhmittymän jäseninä, ja joka on viiniyttänyt nämä viinirypäleet;" 2) korvataan 11 artiklan 2 kohdan q alakohta seuraavasti: "q) merkintä niiden pullotuksesta: - joko sillä viinitilalla, jolta näihin viineihin käytetyt rypäleet on korjattu ja viiniytetty, - tai viinitilaryhmittymässä, jos tämän ryhmittymän jäseninä olevat viinitilat tai ryhmittymä itse ovat valmistaneet kyseisen viinin kyseisellä viinitilalla valmistetuista viinirypäleistä tai rypälemehuista, - tai merkityllä ja määritetyllä tuotantoalueella tai alueen välittömässä läheisyydessä sijaitsevassa yrityksessä, johon ne viinitilat, joilta käytetyt viinirypäleet on korjattu, ovat liittyneet viinitilaryhmittymän jäseninä, ja joka on viiniyttänyt nämä viinirypäleet;" 3) lisätään 38 artiklan 1 kohdan toiseen alakohtaan luetelmakohta seuraavasti: "- joista on säädetty jäsenvaltioiden säännöksillä nestemäisten ravintoaineiden pakkauksista 27 päivänä kesäkuuta 1985 annetun direktiivin 85/339/ETY täytäntöönpanon osalta(*). (*) EYVL N:o L 176, 6.7.1985, s. 18" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Kuitenkin 1 artiklan 1 ja 2 kohtaa sovelletaan 1 päivästä maaliskuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä joulukuuta 1989. Neuvoston puolesta Puheenjohtaja H. NALLET (1) EYVL N:o L 84, 27.3.1987, s. 1 (2) EYVL N:o L 128, 11.5.1989, s. 31 (3) EYVL N:o C 300, 25.11.1988, s. 8 (4) EYVL N:o L 232, 9.8.1989, s. 13 (5) EYVL N:o L 176, 6.7.1985, s. 18